ડાબા હાથના ચાઈનામેન બોલર કુલદીપ યાદવની કારકિર્દીની સર્વશ્રેષ્ઠ બોલિંગ બાદ Rohit Sharma ની ૧૮ મી સદીના આધારે ભારતે પ્રથમ વનડે ક્રિકેટ મેચમાં ઇંગ્લેન્ડને આઠ વિકેટથી હરાવી દીધું હતું. ઇંગ્લેન્ડના ૨૬૯ રનના ટાર્ગેટનો પીછો કરતા ભારતે રોહિત શર્માના ૧૧૪ બોલમાં ચાર સિક્સર અને ૧૫ ચોગ્ગાથી અણનમ ૧૩૭ રનની ઇનિંગ સિવાય કેપ્ટન વિરાટ કોહલી (૮૨ બોલમાં ૭૫ રન) ની સાથે તેમની બીજી વિકેટની ૧૬૭ રનની ભાગીદારીના આધારે ૯.૫ ઓવર બાકી રહેતા બે વિકેટે ૨૬૯ રન બનાવી સરળ જીત પ્રાપ્ત કરી લીધી હતી. રોહિત શર્માએ શિખર ધવનની સાથે પ્રથમ વિકેટ માટે ૫૯ રનની ભાગીદારી કરી હતી.